UNIX versjon 6 ble lansert i mai 1975. I januar 1979 ble UNIX versjon 7 lansert, men versjon 6 var likevel i regulær bruk frem til 1985. UNIX versjon 6 var den første versjonen av Unix som fikk større utbredelse utenfor Bell Laboratories. Den var grunnlaget for den første kommersielle Unix-avarten – IS/1 fra INTERACTIVE Systems Corporation, som ble lansert i 1977. Også Bell Laboratories egen PWB/UNIX 1.0 (1977) var basert på V6, mens tidligere (interne) versjoner var basert på V4 og V5. Whitesmiths lanserte i 1979 den binærkompatible V6-klonen Idris.